De nens
De nens ("De infantes", 2004) es un documentario del director catalan Joaquim Jordà, in le qual iste revela le manipulation del appellate 'affaire Raval' –sur un supponite rete de pederastia discoperite in 1997 in le quartiero barcelonese del Raval, le qual habeva un ample repercussion mediatic in Catalonia e Espania e que resultava un invention del policia a partir de un parve caso isolate– ideate per le medios de communication, le sistema judicial, le pressa, le policia e le politicos, inspirate per interesses urbanistic e jocos de poter. Un del objectivos central del film non es de realisar un documento sur le judicio al accusatos de pederastia, ma monstrar como functiona le pressa a traverso un judicio e como illo construe notitias false. 

Le filme es basate sur le libro del jornalista Arcadi Espada Raval: Del amor a los niños (Barcelona, 2000), un obra de investigation documental que describe le chassa al magas discatenate depois le discoperta del supponite rete de pederastia in 1997, e que serviva pro disarticular le Taula del Raval, le organisation que se opponeva con plus decision al intentiones speculator del Consilio de Barcelona.

Referentias 

 

 Films super le pedophilia